钦定古今图书集成/理学汇编/学行典/第243卷 > 杨朝宗
## 钦定古今图书集成/理学汇编/学行典/第243卷 > 杨朝宗

按《江宁府志》：“杨朝宗，字见卿，性狷介，非义不取。尝馆
于大姓徐氏，有同门生易某，相友善，贫无以自存，将
投故知于汴。朝宗曰：‘道路远，人心叵测，适有馆榖之
便，可少留乎’？易喜过望。时徐姻有杜兵部，令其子从
朝宗学，朝宗遂以让易。而易更欲得朝宗之馆，阴谋
夺之。闻者咸不直易，奋臂来告。朝宗笑曰：‘故人情厚，
宁有是耶’？”明日遂托故辞徐，而举《易》自代。人以是咸
多朝宗而恶易。会正德间修《郡志》，将列其事，朝宗亟
止之曰：“扬友之过以成己名，君子勿取也。况彼为贫
累耳，亦何过哉？”人以是愈多朝宗，为不可及。